Kota Tinggi

Kota Tinggi on linn Johori osariigis Malaisias, Kota Tinggi ringkonna keskus.

 Ajalugu 
Kota Tinggi sai kõige rängemalt kannatada Kagu-Aasiat tabanud üleujutuses aastatel 2006–2007, mis laastas Johori osariiki ning mõningaid Pahangi, Melaka ja Negeri Sembilani osariigi osi. Ligi 100 000 inimest tuli päästekeskustesse evakueerida.

Esimene üleujutuslaine algas 19. detsembril 2006 ja uputas peaaegu kogu Kota Tinggi linna. 4,90 meetri kõrgusega ületas see eelmise rekordilise üleujutustaseme. Teine laine, mis algas 11. jaanuaril 2007, oli 5,45 meetri kõrgune ja ületas isegi esimese laine kõrguse. Kota Tinggi linn oli peaaegu kaks nädalat täielikult vee all ning maalihkete ja üleujutuste tõttu teistest linnadest eraldatud.

Kategooria:Johori osariik
Kategooria:Malaisia linnad